GL:กำไรไตรมาส 1/59 ทำ Record Highโบรกฯแนะซื้อราคาเป้าหมาย 28.00 บาท
GL กำไรไตรมาส 1/59 เท่ากับ 222 ล้านบาท ทำสถิติสูงสุดใหม่เป็นไตรมาสที่ 6 ต่อเนื่อง หนุนโดยกำไรที่เติบโตแกร่งในกัมพูชาและคุณภาพสินทรัพย์ดีขึ้น แนวโน้มยังเติบโตได้ดีต่อเนื่อง
17 พ.ค. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (17 พ.ค.) ว่า บริษัท กรุ๊ปลีส จำกัด (มหาชน) หรือ GL- บริษัทรายงานกำไรไตรมาส 1/59 เท่ากับ 222 ล้านบาท (+102%เทียบช่วงเดียวกันของปีก่อน, +15%เทียบไตรมาสก่อนหน้า) ทำสถิติสูงสุดใหม่เป็นไตรมาสที่ 6 ต่อเนื่อง หนุนโดยกำไรที่เติบโตแกร่งในกัมพูชาและคุณภาพสินทรัพย์ดีขึ้น แนวโน้มยังเติบโตได้ดีต่อเนื่อง กำไรสุทธิไตรมาส 1/59 คิดเป็น 23% ของประมาณการทั้งปี 59 ของเรา
คุณภาพสินทรัพย์ดีขึ้น จาก NPL ของธุรกิจในไทยลดลงซึ่งเป็นไปตามนโยบายระมัดระวังของบริษัท พอร์ตสินเชื่อเช่าซื้อรถจักรยานยนต์ในไทยช่วง ไตรมาส 1/59 เติบโตเพียง 1.4%YTD (มีเป้าหมายเติบโต 5% ในปีนี้) โดยจะเน้นธุรกิจรับจำนำรถจักรยานยนต์มากขึ้นเพราะมีความเสี่ยงต่ำกว่าปล่อยรถใหม่ สินเชื่อในกัมพูชาเติบโตสูงและเป็นสินเชื่อที่มี NPL ต่ำมาก การตั้งสำรองค่าเผื่อฯลดลง และต้นทุนทางการเงินต่ำลง
ธุรกิจในกัมพูชายังเป็น Key growth ของปีนี้ โดย GL คาดว่าสินเชื่อเช่าซื้อในกัมพูชาจะเติบโตเป็นเท่าตัวในปี 59 ส่วนในลาวจะขยายในอัตราที่เร่งตัวขึ้นแต่ธุรกิจยังเล็กกว่าในกัมพูชา ซึงการเติบโตในกัมพูชามาจากสินเชื่อเช่าซื้อรถจักรยานยนต์  การปล่อยสินเชื่อเครื่องจักรกลการเกษตรที่ทำร่วมกับคูโบต้า ธุรกิจหลังคาโซลาร์ การปล่อยสินเชื่อเพื่อเป็นเงินทุนหมุนเวียนให้กับธุรกิจ SME และรายได้ค่าที่ปรึกษาให้กับซับพลายเออร์ที่ต้องการขายสินค้าสู่กลุ่มลูกค้าเป้าหมาย
คงคำแนะนำซื้อ โดยให้ราคาพื้นฐาน 28 บาท อิงกับ Gordon Growth Model ซึ่งเทียบเท่ากับ P/BV ปีนี้ที่ 4.9 เท่า คาดการณ์ EPS ช่วงปี 58-61 เติบโตเฉลี่ยปีละ 51% ราคาปัจจุบันและเป้าหมายมี PEG 0.7 และ 0.8 เท่า ตามลำดับ